### | | | | --- | --- | | | | | --- | | **Byråd** 28. marts 2017 Sagsnr. 710-2016-34018 Dok.nr. 710-2017-80744 Anders Thygesen | | 42.                 Kommunale tilsyn på ældreområdet 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | SEL § 151, Retssikkerhedsloven på det sociale område |

###

**SAGENS INDHOLD**

Byrådet skal i denne sag tage stilling til resultaterne af
det årlige kommunale tilsyn på [adresse] otte plejecentre.

Efter serviceloven skal Favrskov Kommune sikre, at der
føres et årligt uanmeldt tilsyn. Tilsynet kan varetages enten af kommunen eller
af en ekstern samarbejdspartner. Tilsynene i 2016 er gennemført af firmaet
Revas ApS (herefter benævnt Tilsynet) i maj og juni.

Tilsynets formål er at påse, at Favrskov Kommune efterlever
de aftaler, der er indgået med beboerne om hjælp og støtte i hverdagen, og at
hjælpen leveres på en ordentlig måde. Social og Sundhed har endvidere bedt
tilsynet om at vurdere beboernes ernæringstilstand. Slutteligt har tilsynet
forholdt sig til atmosfæren på det enkelte plejecenter, vurderet indsatser og
metoder samt den skriftlige dokumentation.

Tilsynet har således konkluderet på følgende område:

· Opfølgning fra foregående tilsyn

· Beboerne

· Boligforhold og fysiske rammer

· De omsorgsmæssige forhold – herunder Social og Sundheds
fokusområde vedrørende ernæring

· Ledelse, medarbejderforhold og faglige forudsætninger

· Den skriftlige dokumentation

· Magtanvendelse

· Medicinhåndtering

· Opfølgning til kommende tilsynsbesøg.

Tilsynet har udarbejdet en rapport ud fra besøget på hvert
af de otte plejecentre. Alle rapporter er vedlagt denne sag som bilag. Bilaget
”Sammenfatning af konklusioner og opfølgning – kommunale tilsyn med
plejeboliger 2016” opsummerer i kort form indholdet af samtlige rapporter og
beskriver den opfølgning tilsynene har afstedkommet.

[adresse] er også forpligtet til at føre tilsyn med
Sall Friplejehjem, der gradvist er sat i drift i sidste halvdel af 2016.
Tilsynet har derfor været på for-besøg hos Sall Friplejehjem 11. november 2016.
Tilsynet vurderede, at et nyetableret plejehjem skal have været i drift i ca.
et halvt år før et retvisende resultat kan forventes i forbindelse med et
tilsyn. Første tilsyn hos Sall Friplejehjem vil derfor blive gennemført primo
2017. Tilsynets rapport fra besøget på [adresse] er vedlagt sagen som
bilag.

**VURDERING**

Det er Tilsynets vurdering, at de kommunale plejecentre er
veldrevne med gode rammer. Beboerne giver alle steder udtryk for at være
tilfredse, ligesom medarbejderne generelt vurderes at være engagerede og
fagligt kompetente.

I forhold til Social og Sundheds særlige fokusområde
konkluderer Tilsynet, at der på alle plejecentrene er hensigtsmæssig og
individuel opmærksomhed på beboernes ernæringstilstand, og at relevante
samarbejdspartner, f.eks. diætister, inddrages ved behov.

I forhold til Skaghøj har Tilsynet afgivet en enkelt
bemærkning om anvendelse af magt i forbindelse med lægelig behandling, som
Tilsynet vil følge op på i forbindelse med tilsynsbesøg i 2017. I forbindelse
med drøftelsen af hændelsen på Skaghøj i relation til magtanvendelse har
tilsynet anbefalet, at ledere og medarbejdere gennemgår procedure og
retningslinjer for området med fokus på de dilemmaer og gråzoner, som området frembyder.

Som opfølgning på Tilsynets bemærkning har Skaghøjs ledelse
drøftet den konkrete hændelse med Favrskov Kommunes demenskonsulent og
gennemført flere undervisningsaktiviteter for berørte medarbejdere. En
kortfattet opsummering af disse aktiviteter er beskrevet i notatet
”Sammenfatning af konklusioner og opfølgning – kommunale tilsyn med
plejeboliger 2016”.

Social og Sundheds vurderer, at de opfølgende aktiviteter,
der er gennemført, imødekommer Tilsynets anbefalinger.

Ældrerådet bemærker bl.a. i sit høringssvar, at Ældrerådet
er glad for de mange positive tilkendegivelser fra Revas ApS, der belyser det
gode sammenspil mellem beboere og personalet samt de adspurgte beboeres
tilfredshed med at bo på plejehjemmet.

**ØKONOMI**

Ingen økonomiske konsekvenser.

**INDDRAGELSE**

Tilsynets rapporter og sammenfatningen af konklusioner og
opfølgning har været i høring hos Ældrerådet. Ældrerådets høringssvar er
vedlagt som bilag til sagen.

Tilsynsrapporterne offentliggøres på [adresse]
hjemmeside.

**INDSTILLING**

Direktøren for Social og Sundhed indstiller til Byrådet:

1. At Tilsynets afrapportering tages til
efterretning.

2. At indsatserne i notatet ”Sammenfatning af
konklusioner og opfølgning – kommunale tilsyn 2016” godkendes.

**BESLUTNING**

***Social- og Sundhedsudvalget, 7. marts 2017:***

Fraværende:Ingen

Indstilles godkendt.

***Økonomiudvalget, 22. marts 2017:***

Fraværende:Kenny Nielsen

Indstilles godkendt.

**Bilag**

|  |  |
| --- | --- |
| Sammenfatning af konklusioner og opfølgning - kommunale tilsyn med plejeboliger 2016 | 710-2016-419034 |
| Revas, [adresse], Anlægget 2016 | 710-2016-400791 |
| Revas, Skaghøj 2016 | 710-2016-400808 |
| Revas, [adresse] 710-2016-400803 |
| Revas, [adresse] | 710-2016-400796 |
| Revas, [adresse]
| Revas, [adresse]
| Revas, [adresse] |
| Revas - [adresse] 2016, [adresse] 710-2016-400773 |
| Høringssvar vedr. kommunalt tilsyn | 710-2017-55203 |